

LĪVĀNU NOVADA PAŠVALDĪBA

Reģistrācijas Nr. 90000065595, Rīgas iela 77, Līvāni, Līvānu novads, LV – 5316,

tālr.: 65307250, e-pasts: [pasts@livani.lv](mailto:pasts@livani.lv)

**Līvānu novada pašvaldības domes \_\_\_.08.2024. saistošo noteikumu Nr.\_\_\_ „Par Līvānu novada pašvaldības īpašumā vai tiesiskajā valdījumā esošo dzīvojamo telpu īres maksu”**

**PASKAIDROJUMA RAKSTS**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | Saskaņā ar Dzīvojamo telpu īres likuma 31.panta pirmo daļu pašvaldībai piederošas vai tās nomātas dzīvojamās telpas īres maksas apmēru nosaka pašvaldība, ņemot vērā tās saistošos noteikumus par īres maksas noteikšanu.  Saskaņā ar Dzīvojamo telpu īres likuma 32.panta pirmo daļu pašvaldības dome izdod saistošos noteikumus, kuros nosaka pašvaldībai piederošas dzīvojamās telpas izīrēšanas kārtību un nosacījumus, kā arī termiņu, uz kādu slēdzams dzīvojamās telpas īres līgums, bet ne ilgāku par 10 gadiem. |
| 2. Īss projekta satura izklāsts | Saistošie noteikumi nosaka Līvānu novada pašvaldībai piederošo vai tiesiskajā valdījumā esošo vai tās nomāto dzīvojamo telpu īres maksas apmēru šajās dzīvojamās telpās dzīvojošiem īrniekiem un īres maksas aprēķināšanas metodiku, kā arī Dzīvojamo telpu īres līguma paraugu. |
| 3. Informācija par plānoto projekta ietekmi uz pašvaldības budžetu | Noteikumi tiks īstenoti esošo institūciju un cilvēkresursu ietvaros, budžeta līdzekļi nav nepieciešami. |
| 4. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošie noteikumi nerada jaunas tiesības un neuzliek jaunus pienākumus vides, veselības un sociālajā jomā, konkurence un uzņēmējdarbība netiek ietekmēta. |
| 5. Informācija par administratīvajām procedūrām un izpildes nodrošināšanu | Administratīvās procedūras netiek mainītas. Saistošo noteikumu izpildi nodrošinās Līvānu novada pašvaldības Centrālā pārvalde, pašvaldībai piederošo dzīvojamo telpu pārvaldnieks. Nav paredzēta jaunu institūciju izveide. |
| 6. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi nerada papildus izmaksas, tie ir piemēroti iecerētā mērķa sasniegšanas nodrošināšanai un paredz to, kas ir nepieciešams, lai pašvaldība noteiktu piederošo dzīvojamo telpu izīrēšanas nosacījumus un līguma termiņu. |
| 7. Informācija par konsultācijām ar privātpersonām | Atbilstoši Pašvaldību likuma 46. panta trešajā daļā noteiktajam, saistošo noteikumu projekts tika publicēts Līvānu novada pašvaldības oficiālajā tīmekļvietnē divas nedēļas (no 2024. gada 6. augusta līdz 2024. gada 19. augustam). Privātpersonu ierosinājumi ir/nav saņemti. |

Līvānu novada domes priekšsēdētāja vietniece G.Kraukle